CELEX: 32001R0175
Language: ro
Date: 2001-01-26 00:00:00
Title: Regulamentul (CE) nr. 175/2001 al Comisiei din 26 ianuarie 2001 de stabilire a standardului de comercializare aplicabil nucilor comune în coajă

03/Volumul 36
            
            
               RO
            
            
               Jurnalul Ofícial al Uniunii Europene
            
            
               20
            
         32001R0175
   
               L 026/24
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 175/2001 AL COMISIEI
   
   din 26 ianuarie 2001
   de stabilire a standardului de comercializare aplicabil nucilor comune în coajă
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței fructelor și legumelor (1), modificat ultima dată de Regulamentul (CE) nr. 2826/2000 (2), în special articolul 2 alineatul (2),
   întrucât:
   
               (1)
            
            
               Nucile comune sunt incluse în anexa I la Regulamentul (CE) nr. 2200/96 printre produsele pentru care trebuie să fie adoptate standarde. În acest scop, este necesar, din motive de transparență pe piața mondială, să se țină seama de standardul recomandat pentru nucile în coajă de Grupul de lucru pentru standardizarea mărfurilor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU).
            
         
               (2)
            
            
               Aplicarea acestui standard trebuie să aibă ca efect eliminarea de pe piață a produselor de calitate nesatisfăcătoare, orientarea producției astfel încât să satisfacă cerințele consumatorilor și facilitarea relațiilor comerciale pe baza unei concurențe loiale, contribuind astfel la îmbunătățirea rentabilității producției. În acest scop, el se aplică tuturor fazelor comercializării.
            
         
               (3)
            
            
               Măsurile prevăzute de prezentul regulament sunt în conformitate cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare care se aplică nucilor comune în coajă de la codul NC 0802 31 00 este inclus în anexă.
   Standardul se aplică tuturor fazelor comercializării, în condițiile prevăzute de Regulamentul (CE) nr. 2200/96.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   Se aplică de la 1 septembrie 2001.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 328, 23.12.2000, p. 2.
   ANEXĂ
   STANDARD PENTRU NUCILE ÎN COAJĂ
   I.   DEFINIȚIA PRODUSULUI
   Prezentul standard se referă la nucile decojite, din soiurile (cultivars) provenite din Juglans regia L., destinate să fie livrate ca atare consumatorului, cu excepția nucilor destinate transformării industriale.
   Sunt denumite „nuci proaspete” sau „nuci timpurii” nucile comercializate imediat după recoltare, care nu sunt apte pentru o conservare îndelungată, a căror coajă este decojită și care nu au fost supuse nici unui tratament care poate să modifice conținutul natural de apă.
   Sunt denumite „nuci uscate” nucile care se pretează la o conservare de lungă durată în condiții normale de antrepozitare (1).
   II.   DISPOZIȚII REFERITOARE LA CALITATE
   Standardul are ca obiect definirea calităților pe care nucile în coajă trebuie să le prezinte după condiționare și ambalare.
   A.   Caracteristici minime (2)
   
   
               (i)
            
            
               În toate categoriile, sub rezerva dispozițiilor speciale prevăzute pentru fiecare categorie și a toleranțelor admise, nucile în coajă trebuie să fie:
               
                           (a)
                        
                        
                           
                              Caracteristici ale cojii
                           
                           
                                       —
                                    
                                    
                                       întregi: micile defecte superficiale nu sunt considerate un defect; nucile parțial deschise sunt considerate ca intacte, cu condiția ca miezul să fie protejat din punct de vedere fizic;
                                    
                                 
                                       —
                                    
                                    
                                       sănătoase: fără defecte care să poată altera proprietățile naturale de conservare a fructului;
                                    
                                 
                                       —
                                    
                                    
                                       neatacate de paraziți;
                                    
                                 
                                       —
                                    
                                    
                                       curate: practic fără materii străine vizibile;
                                    
                                 
                                       —
                                    
                                    
                                       uscate: fără umiditate externă anormală;
                                    
                                 
                                       —
                                    
                                    
                                       fără reziduuri de coajă.
                                    
                                 Coaja nucilor uscate nu trebuie să aibă nici o urmă de dezghiocare.
                        
                     
                           (b)
                        
                        
                           
                              Caracteristici ale miezului
                           
                           
                                       —
                                    
                                    
                                       sănătoase: sunt excluse produsele atinse de putreziciune sau de alterări care le-ar face improprii consumului;
                                    
                                 
                                       —
                                    
                                    
                                       tari;
                                    
                                 
                                       —
                                    
                                    
                                       curate: practic fără materii străine vizibile;
                                    
                                 
                                       —
                                    
                                    
                                       fără insecte sau acarieni în orice stadiu de dezvoltare;
                                    
                                 
                                       —
                                    
                                    
                                       neatacate de paraziți;
                                    
                                 
                                       —
                                    
                                    
                                       nerâncezite și/sau fără aspect uleios;
                                    
                                 
                                       —
                                    
                                    
                                       nemucegăite;
                                    
                                 
                                       —
                                    
                                    
                                       fără umiditate externă anormală;
                                    
                                 
                                       —
                                    
                                    
                                       fără miros și/sau gust străin;
                                    
                                 
                                       —
                                    
                                    
                                       normal dezvoltate: sunt excluse miezurile scorojite.
                                    
                                 
                     
                           (c)
                        
                        
                           Nucile în coajă trebuie să fie recoltate într-o stare suficientă de maturitate.
                        
                     Nucile nu trebuie să fie găunoase.
               Pentru „nucile proaspete”, pelicula miezului trebuie să se detașeze cu ușurință, iar peretele median intern trebuie să prezinte un început de înnegrire.
               Pentru „nucile uscate”, peretele median intern trebuie să fie uscat și sfărâmicios.
               Fără a aduce atingere dispozițiilor prevăzute la articolul 2 din Directiva 95/2/CE a Parlamentului European și a Consiliului (3), modificată ultima dată de Directiva 98/72/CE (4), cojile pot fi spălate și albite, cu condiția ca tratamentul aplicat să nu afecteze calitatea miezului.
               Starea nucilor în coajă trebuie să fie astfel încât să le permită:
               
                           —
                        
                        
                           să suporte un transport și o manipulare și
                        
                     
                           —
                        
                        
                           să ajungă în condiții satisfăcătoare la destinație.
                        
                     
         
               (ii)
            
            
               
                  Conținutul de apă
               
               Conținutul de apă al nucilor uscate nu trebuie să fie mai mare de 12 %, pentru nuca întreagă, și de 8 %, pentru miez (5).
               Conținutul de apă al nucilor proaspete întregi trebuie să fie în mod natural egal cu sau mai mare de 20 %.
            
         B.   Clasificare
   Nucile în coajă fac obiectul unei clasificări în trei categorii, stabilite în continuare:
   
               (i)
            
            
               
                  Categoria „Extra”
               
               Nucile în coajă clasificate în această categorie trebuie să fie de calitate superioară. Acestea trebuie să prezinte caracteristicile soiului sau, dacă este cazul, ale amestecului de anumite soiuri, oficial stabilit de către țara producătoare și specificat în marcaj.
               Ele trebuie să nu aibă practic defecte, cu excepția unor foarte ușoare alterări superficiale, cu condiția ca acestea să nu aducă atingere aspectului general al produsului, calității sale, conservării și prezentării sale în ambalaj.
               Nucile în coajă, al căror soi nu poate fi garantat sau al căror amestec nu este stabilit, nu pot fi clasificate în această categorie.
               De asemenea, în această categorie pot fi clasificate numai nucile în coajă din recolta cea mai recentă.
            
         
               (ii)
            
            
               
                  Categoria I
               
               Nucile în coajă clasificate în această categorie trebuie să fie de bună calitate. Ele trebuie să prezinte caracteristicile soiului, ale unui tip comercial sau ale unui amestec din anumite soiuri, oficial stabilite de către țara producătoare și specificate în marcaj.
               Ele pot să prezinte ușoare defecte, cu condiția ca acestea să nu aducă atingere aspectului general al produsului, calității sale, conservării și prezentării sale în ambalaj.
               Nucile în coajă, al căror soi nu poate fi garantat sau al căror amestec nu este stabilit, nu pot fi clasificate în această categorie.
            
         
               (iii)
            
            
               
                  Categoria II
               
               Această categorie cuprinde nucile în coajă care nu pot fi clasificate în categoriile superioare, dar corespund caracteristicilor minime stabilite mai sus.
               Ele pot să prezinte defecte, cu condiția să-și păstreze caracteristicile lor esențiale de calitate, de conservare și de prezentare.
            
         III.   DISPOZIȚII PRIVIND CALIBRAREA
   Calibrul este determinat fie de intervalul determinat de diametrul minim și diametrul maxim (calibrare), fie de mențiunea diametrului minim, urmată de expresia „și mai mult” sau „și +” (sortare).
   
               Categorie
            
            
               Calibrare (6)
               
            
            
               Sortare (6)
               
            
         
               Extra, I și II
            
            
                
            
            
               34 mm și mai mult
            
         
               32-34 mm
            
            
               32 mm și mai mult
            
         
               30-32 mm
            
            
               30 mm și mai mult
            
         
               28-30 mm
            
            
               28 mm și mai mult
            
         
               I și II
            
            
               26-28 mm
            
            
               26 mm și mai mult
            
         
               II
            
            
               24-26 mm
            
            
               24 mm și mai mult
            
         IV.   DISPOZIȚII PRIVIND TOLERANȚELE
   Toleranțe de calitate și de calibru sunt admise în fiecare colet pentru produsele neconforme cu cerințele categoriei indicate.
   A.   Toleranțe de calitate
   În calculul toleranțelor, indiferent de categorie, două nuci pe jumătate goale sau patru nuci pe sfert goale sunt echivalente cu o nucă goală.
   
               Defecte admise (7)
               
            
            
               Toleranțe admise
               (procentaj de fructe cu defecte în număr sau în greutate)
            
         
               Extra
            
            
               Categoria I
            
            
               Categoria II
            
         
               (a) Toleranța totală pentru defectele cojii
            
            
               7
            
            
               10
            
            
               15
            
         
               (b) Toleranța totală pentru defectele părții comestibile (8)
               
            
            
               8
            
            
               10
            
            
               15
            
         
               dintre care nuci râncede, putrezite sau atacate de insecte (9)
               
            
            
               3
            
            
               6
            
            
               8
            
         
               dintre care nuci mucegăite
            
            
               3
            
            
               4
            
            
               6
            
         B.   Impurități minerale
   Cenușile insolubile în acid nu trebuie să depășească 1 g/kg.
   C.   Toleranțe de calibru
   Pentru toate categoriile, un maxim de 10 %, în număr sau în greutate, de nuci în coajă care nu corespund calibrului indicat în marcaj este admis, în limita în care:
   
               —
            
            
               nucile corespund calibrului imediat inferior sau superior, atunci când calibrul este desemnat de un interval determinat de diametrul minim și de diametrul maxim (calibrare);
            
         
               —
            
            
               nucile corespund calibrului imediat inferior, atunci când calibrul este desemnat prin mențiunea diametrului minim, urmată de mențiunea „și mai mult” sau „și +” (sortare).
            
         V.   DISPOZIȚII REFERITOARE LA PREZENTARE
   A.   Omogenitate
   Conținutul fiecărui colet trebuie să fie omogen și să cuprindă numai nuci în coajă de aceeași origine, același an de recoltă, aceeași calitate și același calibru (în măsura în care o calibrare este impusă). În același colet de nuci prezentate sub denumirea unui soi, a unui amestec stabilit de soiuri sau a unui tip comercial, se tolerează maximum 10 %, în număr sau în greutate, de nuci în coajă aparținând altor soiuri sau altor tipuri comerciale.
   Partea vizibilă a coletului trebuie să fie reprezentativă pentru ansamblu.
   B.   Ambalare
   Nucile în coajă trebuie să fie ambalate astfel încât să se asigure o protecție convenabilă a produsului.
   Materialele utilizate în interiorul coletului trebuie să fie noi, curate și să nu poată cauza produsului alterări externe sau interne. Este autorizată folosirea de materiale, în special de hârtii sau timbre cu indicații comerciale, cu condiția ca imprimarea sau etichetarea să fie realizată cu ajutorul unei cerneli sau a unui adeziv netoxic.
   Coletele nu trebuie să conțină nici un corp străin.
   C.   Prezentare
   Ambalajele din același lot trebuie să aibă o greutate identică.
   VI.   DISPOZIȚII REFERITOARE LA MARCAJ
   Fiecare colet trebuie să poarte în caractere grupate pe aceeași parte, lizibile, imposibil de șters și vizibile din exterior următoarele indicații:
   A.   Identificare
   Ambalatorul și/sau expeditorul: nume și adresă sau identificarea simbolică eliberată sau recunoscută de un serviciu oficial. Cu toate acestea, atunci când este utilizat un cod (identificare simbolică), mențiunea „ambalator și/sau expeditor (sau o abreviere echivalentă)” trebuie să fie indicată în apropierea acestui cod (identificare simbolică).
   B.   Natura produsului
   
               —
            
            
               „Nuci proaspete” sau „Nuci timpurii” (atunci când este vorba despre nuci proaspete); „Nuci” sau „Nuci uscate” (atunci când este vorba despre nuci uscate);
            
         
               —
            
            
               denumirea soiului sau a amestecului stabilit pentru categoria „Extra”; denumirea soiului, a amestecului stabilit sau a tipului comercial pentru categoria I.
            
         C.   Originea produsului
   Țara de origine și, facultativ, zona de producție sau denumirea națională, regională, sau locală.
   D.   Caracteristici comerciale
   
               —
            
            
               categorie;
            
         
               —
            
            
               calibru exprimat, după caz:
               
                           —
                        
                        
                           fie prin diametrul minim și maxim,
                        
                     
                           —
                        
                        
                           fie prin diametrul minim, urmat de mențiunea „și mai mult” sau „și +”;
                        
                     
         
               —
            
            
               denumirea de calibru (facultativ);
            
         
               —
            
            
               anul recoltei (obligatoriu pentru categoria „Extra” și categoria I, facultativ pentru categoria II);
            
         
               —
            
            
               greutatea netă;
            
         
               —
            
            
               data ambalării obligatorie pentru nucile proaspete și facultativă pentru nucile uscate;
            
         
               —
            
            
               termen de valabilitate (facultativ); pentru nucile proaspete, mențiunea „a se consuma repede, a se păstra de preferință la rece” sau mențiunea „conservare foarte limitată, a se păstra de preferință la rece”.
            
         E.   Marca oficială de control (facultativ)
   
   
      APENDICELE I
      DETERMINAREA CONȚINUTULUI DE APĂ
      METODA I –   METODĂ DE LABORATOR
      1.   Principiu
      Determinarea conținutului de apă al fructelor uscate prin pierderea de masă după uscare la temperatura de 103 °C (±2 °C) în etuvă izotermă la presiunea ambiantă timp de șase ore.
      2.   Aparatură
      
                  2.1.
               
               
                  Mojar de ceramică și pisălog sau tocător de alimente.
               
            
                  2.2.
               
               
                  Balanță de precizie cu o sensibilitate de un miligram.
               
            
                  2.3.
               
               
                  Recipiente cilindrice de sticlă sau de metal cu fund plat, prevăzute cu capac bine ajustat: diametru 12 cm, adâncime 5 cm.
               
            
                  2.4.
               
               
                  Etuvă izotermă cu încălzire electrică prevăzută cu o bună convecție naturală, reglată la o temperatură constantã de 103 °C (±2 °C).
               
            
                  2.5.
               
               
                  Exsicator care conține un deshidratant eficient (de exemplu clorura de calciu) și prevăzut cu un platou metalic pentru răcirea rapidă a recipientelor.
               
            3.   Pregătirea probei
      Se decortichează proba, dacă este cazul, și se pisează miezul în mojar – sau se toacă mărunt – până ce se obțin fragmente de 2-4 mm.
      4.   Fracțiune și procedura de probă
      
                  4.1.
               
               
                  Se usucă recipientele și capacele lor în etuvă timp de cel puțin două ore, apoi se transferă în exsicator. Se lasă recipientele și capacele să se răcească până ce ating temperatura ambiantă.
               
            
                  4.2.
               
               
                  Se procedează la determinare pe patru fracțiuni de aproximativ 50 g fiecare.
               
            
                  4.3.
               
               
                  Se cântăresc cu o aproximație de 0,001 g (Mo) recipientul gol și capacul.
               
            
                  4.4.
               
               
                  Se cântăresc cu o aproximație de 0,001 g aproximativ 50 g din probă și se repartizează pe tot fundul recipientului. Se închide repede cu capacul și se cântărește ansamblul (M1). Aceste operațiuni trebuie efectuate cât mai repede posibil.
               
            
                  4.5.
               
               
                  Recipientele deschise și capacele lor se pun unul lângă altul în etuvă. Se închide etuva și se lasă să se usuce timp de șase ore. Se deschide etuva, se pun repede capacele pe recipiente, iar acestea se pun în exsicator pentru a se răci. După răcire la temperatura ambiantă, se cântărește cu o aproximație de 0,01 g recipientul încă închis (M2).
               
            
                  4.6.
               
               
                  Conținutul de apă al probei, în procente ale masei, se calculează cu ajutorul formulei următoare:
                  
                     
               
            
                  4.7.
               
               
                  Se notează valoarea medie obținută pentru cele patru fracțiuni de probă.
               
            METODA II –   METODĂ RAPIDĂ
      1.   Principiu
      Determinarea conținutului de apă cu un aparat de măsură bazat pe principiul conductivității electrice. Aparatul de măsură trebuie să fie etalonat în raport cu metoda de laborator.
      2.   Aparatură
      
                  2.1.
               
               
                  Mojar de ceramică și pisălog sau tocător de alimente.
               
            
                  2.2.
               
               
                  Aparat de măsură bazat pe principiul conductivității electrice.
               
            3.   Procedură de probă
      
                  3.1.
               
               
                  Se umple un pahar cu produsul care trebuie analizat (în prealabil pisat în mojar) și se înșurubează dispozitivul de comprimare până la obținerea unei presiuni constante.
               
            
                  3.2.
               
               
                  Se citesc valorile pe scală.
               
            
                  3.3.
               
               
                  După fiecare măsurare, se curăță cu grijă paharul cu o spatulă, cu o pensulă cu peri aspri, cu un șervet de hârtie sau cu o pompă cu aer comprimat.
               
            
   
      APENDICELE II
      STABILIREA DEFECTELOR NUCILOR ÎN COAJĂ
      A.   Defecte ale cojii
      Defecte care alterează aspectul, cum ar fi:
      
                  —
               
               
                  alterarea culorii: pete sau culoare anormală care cuprinde 20 % din suprafața cojii nucii și care prezintă o nuanță brună, brun-roșcată, cenușie sau de altă culoare contrastând net cu restul cojii sau cu majoritatea cojilor din lot;
               
            
                  —
               
               
                  murdărie, pământ lipit care cuprinde mai mult de 5 % din suprafața cojii;
               
            
                  —
               
               
                  coajă aderentă care cuprinde mai mult de 10 % din suprafața cojii;
               
            
                  —
               
               
                  urme de dezghiocare: urme pronunțate pe coajă rezultând din operația de îndepărtare mecanică a cojii.
               
            B.   Defecte ale părții comestibile (miez)
      Defecte care alterează aspectul miezului, cum ar fi petele sau zonele decolorate: alterare a culorii care cuprinde mai mult de un sfert din miez și care are o nuanță ce contrastează net cu restul miezului.
      
                  Miezuri scorojite:
               
               
                  miezuri considerabil zbârcite, uscate, și întărite.
               
            
                  Defecte de maturitate pentru nuca proaspătă:
               
               
                  miez care nu este suficient de tare, a cărui pieliță nu se desprinde ușor și/sau al cărui perete median intern nu prezintă un început de înnegrire.
               
            
                  Râncezire:
               
               
                  oxidarea lipidelor sau producerea de acizi grași liberi care dau un gust neplăcut.
               
            
                  Nuci găunoase:
               
               
                  nuci al căror miez nu s-a dezvoltat.
               
            C.   Defecte ale cojii și ale miezului
      
                  Mucegai:
               
               
                  filamente de mucegai vizibile cu ochiul liber.
               
            
                  Putreziciune:
               
               
                  descompunere importantă datorată acțiunii microorganismelor.
               
            
                  Urme de insecte:
               
               
                  urme vizibile cauzate de insecte sau de alți paraziți animali sau prezență de insecte moarte sau de reziduuri de insecte.
               
            
                  Materii străine:
               
               
                  orice corp sau materie care nu este în mod normal asociată cu produsul.
               
            
                  Impurități minerale:
               
               
                  cenuși insolubile în acid.
               
            
                  Miros sau gust străin:
               
               
                  miros sau gust care nu sunt proprii produsului.
               
            
   
      (1)  În cazul transportului în ambalaj închis, trebuie acordată o atenție deosebită circulației aerului în ambalaj și conținutului de apă al produsului.
   
      (2)  Definiția defectelor este dată la apendicele II la prezenta anexă.
   
      (3)  JO L 61, 18.3.1995, p. 1.
   
      (4)  JO L 295, 4.11.1998, p. 18.
   
      (5)  Conținutul de apă este determinat prin metoda indicată la apendicele I la prezenta anexă.
   
      (6)  În plus față de acest tabel de calibrare și de sortare, cu condiția ca respectivul calibru să fie exprimat și în marcaj, pot fi utilizate facultativ denumiri de calibru.
   
      (7)  Defectele stabilite sunt incluse la apendicele II la prezenta anexă.
   
      (8)  Pentru nucile proaspete, toleranțele referitoare la defectele miezului sunt stabilite după cum urmează: „Extra”: 8 %; categoria I: 12 %; categoria II: 15 %.
   
      (9)  Insectele sau paraziții animali vii nu sunt admiși în nici o categorie.